open-index/open-wikipedia-markdown huggingface dataset:
Kauhavan seurakunta

**Kauhavan seurakunta** on Suomen evankelis-luterilaisen kirkon Lapuan hiippakuntaan ja Lapuan tuomiorovastikuntaan kuuluva seurakunta, joka toimii Evijärven kunnan ja Kauhavan kaupungin alueella. 

## Toimipaikat
Kauhavan seurakunnan viisi kirkkoa ovat Alahärmän kirkko, Evijärven kirkko, Kauhavan kirkko, Kortesjärven kirkko ja Ylihärmän kirkko. Leirikeskuksia on kaksi, Ojutjärvellä ja Palojärvellä.

## Herätysliikkeet
Kauhavan seurakunta kuuluu Etelä-Pohjanmaan voimakkaaseen ja yhtenäiseen herännäisyyden tukialueeseen erityisesti Ylihärmän alueella. Liikkeelle on Ylihärmässä vahvaa tukea. Evankelinen herätysliike vaikuttaa niin ikään voimakkaasti Ylihärmässä sekä Alahärmässä sekä jossain määrin myös Kortesjärvellä. Kauhavan alueella vaikuttavat jossain määrin herännäisyys sekä kansanlähetys.

## Papisto
Seuraavat henkilöt ovat toimineet Kauhavan kappeliseurakunnan kappalaisina ja Kauhavan seurakunnan kirkkoherroina: 

### Kauhavan kappeliseurakunta
* 1650–1660: Johannes Wallenius
** 1657, 1660 Gabriel Kristofferinpoika Gronovius (vt.)
* 1661–1686: Sakari Jaakonpoika Julenius
* 1687–1729: Martti Matinpoika Mullander
* 1729–1770: Johannes Enckell vanhempi
* 1771–1802: Johannes Enckell nuorempi
* 1805–1808: Samuel Fredrik Birling
* 1820–1828: Jacob Åhlgren
* 1831–1841: Peter Christian Chydenius
* 1841–1842: Gustaf Henrik Ingman
** 1842–1843 Zakris Ulrik Gallenius (vt.)
* 1846–1867: Johan Henrik Keckman

### Kauhavan seurakunta
* 1870–1892: Fredrik Napoleon Ottelin
* 1894–1920: Karl Edvard Fritjof Bergroth
* 1921–1934: Antti Kangas
** 1936–1938: Eero Vähäpassi (vt.)
* 1938–1943: Samuli Huttunen
* 1944–1951: Yrjö Jauhiainen
* 1953–1967: Eero Vähäpassi
* 1967–1974: Lauri Tobiasson
* 1976–1992: Simo Kaappola
* 1992–2011: Seppo Ruotsala
* 2012–: Jyrki Jormakka

## Katso myös
* Kauhavan helluntaiseurakunta
* Kortesjärven helluntaiseurakunta
* Härmän helluntaiseurakunta
* Uskonto Etelä-Pohjanmaalla

## Lähteet

## Aiheesta muualla
* Seurakunnan kotisivut
Knives Out

"**Knives Out**" on englantilaisen alternative rock -yhtyeen Radioheadin kirjoittama ja esittämä kappale. Sävellys sisältää sähköisiä ja akustisia kitaroita, joita täydentää laulaja Thom Yorken laulu. Kappale löytyy Radioheadin vuoden 2001 albumilta *[[Amnesiac]]* ja se äänitettiin samoissa nauhoitussessioissa kuin muu albumi ja aikaisempi albumi *[[Kid A]]*. Kappale julkaistiin *Amnesiacin* toisena singlenä, ja sai paljon radiosoittoa verrattuna yhtyeen muihin saman ajan kappaileisiin. Kappale nousi sijalle 13 Britannian singlelistalla.

## Nauhoitus
Kappale kehitettiin 18 kuukauden aikana *[[Kid A]]* - ja *Amnesiac*-albumien sessioissa ja sen nauhoittamiseen meni ennätyksellisen kauan - 373 päivää. Vaikkei "Knives Outin" tyyli ole samanlaista kuin Radioheadin *[[The Bends]]in* (1995) aikainen rock-tyyli, sitä pidetään yhtenä yhtyeen tavallisimmista kitarapop-kappaleista vuoden 2000 jälkeen. 

## Vaikutteet ja cover-versiot
Kappaleeseen on vaikuttanut suuresti The Smithsin musiikki. Kappaleesta on tehnyt oman versionsa "Knives Out" The Flaming Lips, ja versio löytyy yhtyeen vuoden 2003 EP:ltä, *[[Fight Test EP]]*. Klassinen pianisti Christopher O'Riley soittaa kappaleen albumillaan *[[True Love Waits]]* ja myös jazz-pianisti Brad Mehldau teki kappaleesta oman versionsa viimeisimmällä albumillaan, *Day is Done*.

## Kappaleet
*Kaikki kappaleet kirjoittanut Radiohead.
### Part 1
#"Knives Out" – 4:17
#"Cuttooth" – 5:24
#"Life in a Glasshouse" (Täysipitkä versio) – 5:06

### Part 2
#"Knives Out" – 4:17
#"Worrywort" – 4:37
#"Fog" – 4:05

### Part 3
#"Knives Out" – 4:17
#"Worrywort" – 4:37
#"Fog" – 4:04
#"Life in a Glasshouse" (Täysipitkä versio) – 5:06

### [[Yhdysvallat|US]] CD
#"Knives Out" – 4:17
#"Cuttooth" – 5:24
#"Life in a Glasshouse" (Täysipitkä versio) – 5:08
#"Pyramid Song" (Paranneltu video)

## Musiikkivideo

Kappaleen musiikkivideon ohjasi Michel Gondry. Se sisältää Thom Yorken sairaalassa naisen, jota näyttelee Emma de Caunes, sängyn vieressä. Nainen on Yorken puoliso videolla. Koko video nauhoitettiin kerralla, vaikka video vaati taustan vaihtoa.

## Lähteet

## Aiheesta muualla
* Artikkeli musiikkivideosta.
Kalle Alatalo

**Kalle Joonas Alatalo** (s. 30. marraskuuta 1978) on suomalainen kitaristi ja muusikko. Hän soittaa pispalalaisessa yhtyeessä Hauli Bros sekä Mike's Monster Jam house bandissa. Hän on myös soittanut ja laulanut Juice Leskisen ja isänsä Mikko Alatalon yhtyeissä. Alatalo on myös vieraillut muusikkona eri äänitteillä. 

Alatalo soittaa myös Tarinankertojat-klubin housebandissa, yhdessä Markus ”Marzi” Nymanin, Anssi Nykäsen, Harri Rantasen ja Jani Wilundin kanssa. Vuonna 2010 alkaneen klubin aikana Alatalo on säestänyt useita Suomen eturivin laulaja-lauluntekijöitä, muun muassa Pelle Miljoonaa, Pauli Hanhiniemeä, Heikki Saloa, Mariskaa sekä Juha Tapiota. Alatalo on mukana myös Manserock-musikaalissa Vuonna -85 GTP (TTT), sekä Pyynikin kesäteatterin esityksessä Kuuma kesä -85.

## Diskografia
*Mikko Alatalo – Lapsi on terve, kun se heiluu (1988)
*Mikko Alatalo – Känkkäränkkä-hiihtokoulu (1989)
*Mikko Alatalo – Joulun laulut (1990)
*Suti & Alatalo – Hevosmiesten resepti (2003)
*Juice & Mikko – Senaattori ja boheemi (2004)
*Hauli Bros – Vetree ja nuori (single) (2004)
*Hauli Bros – Kultakypärä (single) (2004)
*Hauli Bros – Haulit himaan (2005) 
*Juice Leskinen & Mikko Alatalo – Klassikoiden ilta (2005) (Myös DVD)
*Suti & Mikko – Harmaa Ferguson (2006)
*Hauli Bros – N.Y.T.nyt (single) (2007)
*Mikko Alatalo – Kantri 2, kaikki tekevät sitä mielellään (2008)
*Hauli Bros – Mitään ei saa pitää (2008)
*Jani Koskinen – Vielä joskus jos ja kun CDS (2009)(myös säveltäjä)
*Hauli Bros – Pelle (single) (2010)
*Hauli Bros – Mitä päätät pyytää (single) (2010)
*Hauli Bros – Valmis kaikkeen (2010)
*Muska - Kulissit (2010)
*Useita esittäjiä – Pispalassa jytää Juicen & Coitus Intin parhaita (2010)
*Stala & SO. - It Is So. (2011)
*Mikko Alatalo - Juhlalevy 60 laulua (kokoelma) (2011)
*Useita esittäjiä - Maalaispojan laulut (2011)
*Hauli Bros - Tulva (single) (2012)
*Pate Mustajärvi - Patentoitu (2013)
*Hauli Bros - Kanssasi huomisen (single) (2013)
*Hauli Bros - Hehkussa (single) (2013)
*Hauli Bros - Juhla jota elämäksi kutsut (2013)
*Mikko Alatalo - Maailma tarvii duunaria (2013)
*Pate Mustajärvi - Taivas on täynnä (2015)
*Muska - Majakanvartija (2015)
*Eput rautaa 2 (Eppu Normaali-tribuutti, kappale 'Nyt reppu jupiset riimisi rupiset')

## Aiheesta  muualla
* Haulibros kotisivu
* Mike's Monster Jam
Jane Powell

**Jane Powell**, oikealta nimeltään **Suzanne Lorraine Burce** (1. huhtikuuta 1929 Portland, Oregon – 16. syyskuuta 2021 Wilton, Connecticut) oli yhdysvaltalainen näyttelijä, tanssija ja laulaja.

Powell syntyi Portlandissa Oregonissa ja oli siellä jo nuorena varsin tunnettu laulaja. Hän oli kiertänyt toisen maailmansodan aikana Oregon Victory Girl -nimellä hankkimassa varoja myymällä sotaobligaatioita. Powell teki elokuvaensiesiintymisensä musikaalissa *Song of the Open Road* (1944). Powellista tuli nopeasti suosittu, ja hänen elokuviansa olivat 1940-luvulla muun muassa *Delightfully Dangerous* (1945) ja *[[Tapaamme illalla]]* (1948).

Powellin ensimmäiset elokuvat olivat olleet melko samanlaisia nuorisomusikaaleja, mutta Stanley Donenin ohjaamassa vuoden 1951 elokuvassa *[[Kuninkaalliset häät]]* hän pääsi näyttelemään Fred Astairen rinnalle. Powell ja Astaire näyttelivät elokuvassa sisarusparia, ja heillä oli yksi yhteinen tanssikohtaus. *Kuninkaallisten häiden* jälkeen Powell teki joitakin musikaaleja, mutta vuonna 1954 hän teki jälleen yhteistyötä Donenin kanssa. *[[Seitsemän veljeksen morsiamet]]* on toinen hänen keskeisistä elokuvistansa.

Powellilla oli vuonna 1954 *Seitsemän veljesten morsiamien* lisäksi roolit elokuvissa *[[Athena (elokuva)|Athena]]* ja *[[Syvällä sydämessäni]]*. Seuraavaa vuonna hän oli mukana elokuvissa *[[Meripojat ankkurissa]]* ja *On the Town*. Powellin laulama ”True Love” nousi vuonna 1956 *Billboardin* listan 15:nneksi. Hän alkoi 1950-luvun lopulla turhautua samanlaisiin musikaalirooleihin.

Powell siirtyi 1960-luvun aikana televisioon ja esiintyi useita kertoja muun muassa *[[The Red Skelton Show|The Red Skelton Show’ssa]]* ja muissa varieteenohjelmissa. Hän vieraili 1970- ja 1980-lukujen aikana muun muassa sarjoissa *[[Lemmenlaiva]]* ja *[[Seikkailujen saari]]*. Sarjassa *Growing Pains* Powellilla oli puolestaan sivurooli 1980- ja 1990-lukujen taitteessa. Hänen viimeinen televisioroolinsa oli vuonna 2002 sarjassa *[[Kova laki: Erikoisyksikkö]]*.

Powell näytteli aktiivisesti myös teatterissa, ja vuonna 1973 hän esiintyi Broadwayllä näytelmässä *Irene* ja vuonna 2000 Off Broadwayllä Bill C. Davisin kirjoittamassa draamakomediassa *Avow*. Powell oli vuonna 2003 mukana Chicagossa esitetyssä Stephen Sondheimin musikaalissa *Bounce*. Hän esiintyi vuoden 2007 jälkeen epäsäännöllisesti myös orkesterin Pink Martini mukana.

Hänelle on omistettu tähti Hollywood Walk of Famella.

Powellin viides aviomies oli entisen lapsinäyttelijä Dick Moore.

## Lähteet

## Aiheesta muualla
Rauha (uskonto)

**Rauha** uskonnollisessa merkityksessä voi tarkoittaa sopusointuista olotilaa koko maailmassa, tietyn kansan kohdalla tai yksittäisen ihmisen elämässä. Se voi tarkoittaa myös Jumalan tai taivaan ominaisuutta tai varmuutta taivaaseen pääsemisestä.

## Rauha Vanhassa testamentissa

Raamatun vanhassa testamentissa esiintyvä heprean kielen sana *šalom* suomennetaan "rauha". Sen perusmerkitys on 'eheys' tai 'terveys'. Sanaa käytettiin Raamatun aikaan ja käytetään nykyäänkin tervehdyksenä (vrt. suomen sanat *terve* ja *tervehdys*). Vanhassa testamentissa rauha liittyy usein Israelin kansan rauhaan sen viholliskansoista, mutta myös rauhaan Jumalan kanssa. Molemmissa merkityksissä rauhan katsotaan edellyttävän Jumalan käskyjen noudattamista (esimerkiksi Jesaja 48:18). Toisaalta puhutaan uudesta rauhanliitosta, jossa Jumala lahjoittaa rauhan palvelijansa kärsimyksen tähden (Malakia 2:5, Jesaja 53:5).

## Rauha Uudessa testamentissa

Uuden testamentin kreikankielisessä alkutekstissä esiintyvä sana έιρηνη *eireenee* "rauha" on sama sana jota käytetään Vanhan testamentin kreikannoksessa šalom-sanan vastineena. Jeesuksen syntymän yhteydessä enkelit julistivat rauhan tulleen maan päälle. Jeesus itse yhdisti Vanhan testamentin ennustukset uudesta rauhanliitosta omaan tehtäväänsä sovittaa ihmisten synnit verellään. Hän lupasi jättää seuraajilleen rauhan (Johannes 14:27). Hän kuitenkin korosti, ettei tullut tuomaan rauhaa maallisessa mielessä. Päinvastoin, hän ennusti tulevaksi sotia ja riitoja. Jeesuksen tuoma rauha on ulkoisista olosuhteista riippumaton (Johannes 16:33) eikä ole inhimillisesti ymmärrettävissä (Filippiläisille 4:6-7). Täydellisesti rauha tulee Ilmestyskirjan mukaan silloin kun Jumala luo uuden taivaan ja uuden maan (Ilm.21:1-4). Rauha uusitestamentillisessa mielessä on siis pitkälti sama asia kuin pelastus.

## Rauha kristinuskossa

Kristillisessä kielenkäytössä voidaan erottaa rauha-sanan eri merkityksiä:
* Jumalan rauha, joka on ymmärrystä ylempi; Jumalan ominaisuus, joka on riippumaton ihmisen kokemuksista tai olosuhteista.
* Ihmisen rauha Jumalan kanssa, jonka Jeesus on saanut aikaan. Tällä tarkoitetaan sitä, ettei Jumalan viha kohdistu ihmiseen, koska tämän synnit on annettu anteeksi.
* Ihmisen subjektiivinen kokemus edellä mainitusta, kognitiivinen varmuus pelastuksesta.
* Subjektiivinen uskonnollinen tunnekokemus, mielenrauha, joka usein nimetään Pyhän Hengen läsnäoloksi tai täyteydeksi.
* Maailmanrauha, sodan ja ihmisten välisen vihanpidon täydellinen puuttumien. Monesti kristityt opettavat kaksijakoista suhtautumista tulevaan maailmanrauhaan: toisaalta sen katsotaan toteutuvan vasta tulevassa maailmassa, toisaalta kristityn velvollisuus on tehdä työtä rauhan hyväksi jo nyt. Tämän ajattelun mukaan maailmanlopun ei katsota tarkoittavan kaiken tuhoa niin että ponnistelut maailman parantamiseksi sitä ennen olisivat turhia, vaan pikemminkin se nähdään pahan loppumisena ja kaiken hyvän kukkaan puhkeamisena.

## Katso myös

* Rauhan uskonto

## Lähteet
Matthias Lanzinger

**Matthias Lanzinger** (s. 9. joulukuuta 1980 Abtenau, Itävalta) on itävaltalainen alppihiihtäjä. Lanzinger kilpaili maailmancuptasolla vuosina 2004–2008. Vuonna 2008 hän kaatui pahoin supersuurpujottelun maailmancupkisassa Norjassa ja hänen säärensä jouduttiin amputoimaan. Vammautumisensa jälkeen hän on osallistunut vammaisurheilukilpailuihin.

## Ura
Lanzinger saavutti nuorten MM-hopeaa pujottelussa vuonna 2000. Kaudella 2003–2004 hän voitti Euroopan cupin kokonaiskilpailun. Lanzinger ylsi urallaan kerran palkintopallille alppihiihdon maailmancupissa, oltuaan kolmas super-G:ssä Beaver Creekissä joulukuussa 2005.

Maaliskuussa 2008 maailmancupin osakilpailussa Kvitfjellin super-G:ssä Lanzinger kaatui laskussaan törmättyään porttiin ja paiskautui turvaverkkoihin. Hänen toisen suksensa siteen irrotusmekanismi (jonka tulisi turvallisuuden vuoksi irrottaa suksi jalasta laskijan kaatuessa, jottei suksi rinteeseen tarttuessa vääntäisi jalan osia sijoiltaan tai poikki) ei toiminut kunnolla ja Lanzingerin jo murtunut jalka ei antanut kylliksi vastusta suksen irrottamiseksi hänen kieriessään mäkeä alas kohti turvaverkkoja ennen kuin oli jo liian myöhäistä. Hän sai jalkaansa myös avomurtuman. Hänet kuljetettiin ensin lillehammerilaiseen sairaalaan ja sieltä helikopterilla oslolaiseen sairaalaan. Myöhemmin kävi ilmi, ettei hänen vaurioitunutta jalkaansa pystytä pelastamaan parantumattoman kudosvaurion vuoksi, joten Lanzingerin vasen jalka amputoitiin polven alapuolelta. Huhtikuun alussa 2008 Lanzinger otti ensimmäiset askeleensa proteesin kanssa. Lanzingerin hoitotoimenpiteitä on kritisoitu ja joidenkin arvioiden mukaan hänen jalkansa olisi voitu pelastaa, minkä johdosta Lanzinger on ilmoittanut haastavansa kisajärjestäjät ja oslolaisen sairaalan oikeuteen.

Lanzinger teki paluun alppihiihtokilpailuihin marraskuussa 2011 kun hän kilpaili Alankomaissa liikuntavammaisten alppihiihtocupissa. Vuoden 2014 talviparalympialaisissa hän saavutti hopeaa supersuurpujottelussa ja alppiyhdistetyssä. Vuoden 2015 para-alppihiihdon MM-kilpailuissa hän saavutti kaksi hopeaa ja kaksi pronssia.

## Lähteet
* 

### Viitteet

## Aiheesta muualla
* Virallinen sivu
Steny Hoyer

**Steny Hamilton Hoyer** (s. 14. kesäkuuta 1939) on yhdysvaltalainen demokraattisen puolueen poliitikko, joka on toiminut vuosina 2007–2011 ja 2019–2023 edustajainhuoneen enemmistöjohtajana. Hän toimi myös vuosina 2011–2019 demokraattisen puolueen puoluepiiskurina. Hän on edustanut Marylandin viidettä vaalipiiriä vuodesta 1981 alkaen.  

Hoyer valittiin Marylandin osavaltion senaattiin vuonna 1966 ja senaatin puheenjohtajaksi vuonna 1975. Hän oli ehdolla Marylandin varakuvernööriksi vuonna 1978.  

Hoyer on koulutukseltaan juristi. Hän suoritti Juris Doctor -tutkinnon Georgetown University Law Centerissä vuonna 1966.

## Lähteet

## Aiheesta muualla
Ryne Duren

**Rinold George ”Ryne” Duren** (22. helmikuuta 1929 – 6. tammikuuta 2011) oli yhdysvaltalainen baseballpelaaja. Hän syntyi Cazenovian kylässä Wisconsinissa ja pelasi Major League -tasolla vuosina 1954–1965.

Duren, kolminkertainen All-Star-pelaaja, puhui avoimesti takavuosien alkoholismistaan. Hän oli Blackie Lawlessin setä.

## Joukkueet
Durenin joukkueina Major League -tasolla olivat:

* Baltimore Orioles (1954)
* Kansas City Athletics (1957)
* New York Yankees (1958–1961)
* Los Angeles Angels (1961–1962)
* Philadelphia Phillies (1963–1964, 1965)
* Cincinnati Reds (1964)
* Washington Senators (1965)

## Lähteet
Stacy Hart

**Stacy Hart** (s. 28. elokuuta 1979) on englantilainen näyttelijä, jonka tunnetuin rooli oli englantilaisessa televisiosarjassa *[[The Bill (televisiosarja|The Bill]]*. Hän esitti sarjassa Selena-nimistä naista vuosina 2000–2005. Hän on näytellyt myös elokuvissa *[[Elephant Juice (elokuva)|Elephant juice]]* ja*[[Get Real (elokuva)| Get Real]]*. Lisäksi hän on myös esiintynyt minielokuvassa *[[Grafters]]*. Hän on näytellyt televisiossa vuodesta 1998 lähtien.
## Aiheesta muualla
*
Alaston apina

**Alaston apina: Eläintieteilijän tutkimus eläimestä nimeltä ihminen** (*The Naked Ape*) on brittiläisen Desmond Morrisin vuonna 1967 julkaisema kirja. Teoksen suomensi Anto Leikola vuonna 1968. Kirjasta on otettu suomeksi yhdeksän painosta vuosina 1968–1996.
Monique Garbrecht-Enfeldt

**Monique Garbrecht-Enfeldt** (o.s. **Garbrecht**, s. 11. joulukuuta 1968 Potsdam, Saksan demokraattinen tasavalta) on saksalainen pikaluistelija, joka saavutti kaksi olympiamitalia ja voitti yhdeksän maailmanmestaruutta. 

Garbrecht voitti 15 vuoden mittaisen huippu-urheilu-uransa aikana viisi mestaruutta sprinttereiden MM-kilpailuissa (vuosina 1991, 1999, 2000, 2001 ja 2003) ja neljä mestaruutta matkakohtaisissa maailmanmestaruuskilpailuissa, joista kaksi 500 metrillä ja kaksi 1&nbsp;000 metrillä; lisäksi hän saavutti molemmilla matkoilla kerran hopeaa.

Garbrecht-Enfeldt kilpaili neljissä olympialaisissa ja saavutti kaksi olympiamitalia. Albertvillen talviolympialaisissa 1992 hän saavutti pronssia 1&nbsp;000 metrillä sekä sijoittui neljänneksi 500 metrillä ja viidenneksi 1&nbsp;500 metrillä. Lillehammerin olympialaisissa 1994 hän oli viides 1&nbsp;000 metrillä ja kuudes 500 metrillä. Naganon olympialaisissa 1998 hän sijoittui lyhyemmällä matkalla kahdeksanneksi ja pidemmällä kymmenenneksi. Salt Lake Cityssä 2002 hän saavutti toisen olympiamitalinsa sijoittumalla 500 metrillä hopealle luisteltuaan ensimmäisessä lähdössä maansa ennätyksen ja uransa parhaan ajan 37,34. Lisäksi hän sijoittui 1&nbsp;000 metrillä kuudenneksi. Hän aikoi osallistua myös vuoden 2006 olympialaisiin, mutta hänen huonot tuloksensa ensimmäisissä maailmancup-kisoissa saivat hänet perumaan aikeensa.

Itä-Saksan edustajana silloinen Monique Garbrecht voitti nuorten sarjassa yleisluistelun maailmanmestaruuden vuosina 1986 ja 1987 sekä saavutti MM-pronssia vuonna 1985.

## Henkilökohtaiset ennätykset

* 500 metriä 37,34 (Salt Lake City 9.2.2002)
* 1&nbsp;000 metriä 1.14,13 (Salt Lake City 9.3.2001)
* 1&nbsp;500 metriä 1.56,96 (Calgary 17.3.2001)
* 3&nbsp;000 metriä 4.25,47 (Alma Ata 20.3.1987)
* 5&nbsp;000 metriä 7.54,10 (Alma Ata 20.3.1987)

## Lähteet
Live for Speed

**Live for Speed** (LFS) on realistisuuteen pyrkivä autopeli, joka on suunniteltu internetissä pelattavaksi muita pelaajia vastaan. Alun perin peli suunniteltiin julkaistavaksi kolmessa osassa: S1, S2 ja S3. Tällä hetkellä kehitys on S3-vaiheessa (Versio 0.6U). Peli tukee HTC Vive VR- ja Oculus Rift -virtuaalilaseja.

Pelin pääasiallisena myyntikanavana toimii internet. Viralliselta sivustolta voi ostaa lisenssin, jolla saa sisältöä käyttöönsä.

Valtaosa radoista on moottoriratoja, mutta mukana on myös muutama rallycross-rata. S3 osan ensimmäisessä päivityksessä julkaistiin aito Rockingham rata sekä graafisia päivityksiä. Autot ovat pääosin kuvitteellisia, mutta mukana on myös muutama oikea auto: RaceAbout, Formula BMW, BMW Sauber F1.06 sekä MRT5. Seuraava uusi auto on Volkswagen Scirocco TSi 2.0.

## Aiheesta muualta
* Pelin kotisivut
* LFS Forum
* LFS World
* Live for Speed Manual
Lemun vaakuna

**Lemun kunnan vaakuna** perustuu vanhaan paikalliseen kansantarinaan. Tarinan mukaan pitäjän asukkaat halusivat siirtää Lemun kirkon uuteen paikkaan. Kirkon rakennukseen tarvittavat hirret varastettiin Nousiaisista. Kirkko rakennettiin tarinan mukaan paikalle, johon kirkkohirsikuorma sattui kaatumaan. Kirkon mäellä olevaan muistokiveen onkin kirjattu tarinan säe:

Lemun vaakunassa on punaisessa kentässä nelipuolainen hopeinen pyörä, josta nousee hopeinen apilaristi. Vaakunan apilat viittaavat maatalouteen ja risti ja pyörä puolestaan tarinan kirkkohirsikuormaan. Vaakunan on suunnitellut Kaj Kajander. Se on vahvistettu käyttöön 11. lokakuuta 1966. Se muuttui epäviralliseksi kotiseutuvaakunaksi kunnan liityttyä Maskuun vuonna 2009.

## Lähteet
Raumanmeren lukio

**Raumanmeren lukio** oli Raumalla sijainnut lukio. Koulu syntyi peruskoulu-uudistuksen yhteydessä vuonna 1976, kun Raumanmeren yhteislyseo jaettiin yläasteeksi ja lukioksi. Niiden yhteinen Heikki Taskisen suunnittelema koulutalo otettiin käyttöön vuonna 1989.

Vuonna 2007 koulu lakkautettiin Raumanmeren, Uotilanrinteen ja Rauman yhteislyseon lukioiden yhdistyttyä Rauman lukioksi. Lopettamishetkellä lukiossa opiskeli noin 250 opiskelijaa.

## Lähteet
Dusty Hill

**Joseph Michael ”Dusty” Hill** (19. toukokuuta 1949 Dallas, Texas, Yhdysvallat – 27. heinäkuuta 2021 Houston, Texas) oli ZZ Top -yhtyeen basisti ja laulaja.

Hill syntyi ja kävi koulunsa Dallasissa Texasin osavaltiossa. Vuosina 1966–1968 hän soitti yhtyeessä American Blues. Vuonna 1969 hän liittyi ZZ Topiin yhdessä American Bluesista tutun rumpalin Frank Beardin sekä Moving Sidewalks -yhtyeen kitaristi-laulajan Billy Gibbonsin kanssa. Yhtye soitti aktiivisesti vuoteen 1977 asti ja piti sen jälkeen kahden ja puolen vuoden tauon, jonka aikana Hill ja Gibbons toisistaan tietämättä kasvattivat pitkät parrat. Yhtye nousi maailmanmenestykseen vuoden 1983 levyllään Eliminator. 

Hill meni naimisiin Charleen McCroryn kanssa vuonna 2002. Vuonna 2000 kesken Euroopan-kiertueen Hillillä havaittiin hepatiitti C.

Hill esiintyi omana itsenään yhdessä kuvitteellisesta Hillin perheestä kertovan animaatiosarjan *[[Kukkulan kuningas]]* -jaksossa. Siinä hän on Hillin perheen isän Hankin serkku.

Hill kuoli 72-vuotiaana kotonaan  Texasin Houstonissa. 

## Soittimet
Hill soitti monia erilaisia bassoja ja vahvistimia, ja hänellä oli kokoelma vanhoja ja räätälöityjä soittimia. Hänellä oli useita erilaisia Fender Precision ja Jazz -bassoja, Gibson Explorer, Dean Z, Danelectro Longhorn ja James Trussart SteelCaster Bass. Vahvistimina Hill käytti Marshall JCM900 ja Celestionin kaiuttimia.

## Lähteet
The Definition of X

__NOTOC__
**The Definition of X: The Pick of the Litter** on kokoelma-albumi rap-artisti ja näyttelijä DMX:ltä (Earl Simmons). Albumi julkaistiin 12. kesäkuuta 2007. Albumi alkuperäinen nimi oli *The Dog*. Sen julkaisijana toimi Def Jam Recordings, ei Sony. *The Definition of X* sisältää hittejä kuten "Where The Hood At", "X Gon Give It to Ya" ja "Party Up".

Albumi debytoi numerolla 26 Billboard 200-listalla, myyden 35&nbsp;000 kappaletta ensimmäisellä viikollaan. 11. heinäkuuta 2007 mennessä albumi oli myynyt 65&nbsp;826 kappaletta Yhdysvalloissa.

## Kappaleet

## Arvostelut
* Allmusic: 

## Lähteet

## Aiheesta muualla
* ''The Definition of X'' discogs.com -sivustolla
Eestinkallio

**Eestinkallio** on Etelä-Espoossa sijaitsevan Nöykkiön kaupunginosan pohjoisosassa sijaitseva osa-alue, joka rajautuu Eestinlaakson, Eestinmalmin ja Pisan asuinalueisiin. Eestinkallio on 39 hehtaarin suuruinen kallioinen viheralue, jolla sijaitsee muun muassa valaistu urheilukenttä. Alueen eteläosassa sijaitsee Eestinkallion koulu. Eestinkalliota ympäröivät pääosin pientaloalueet.  Eestinkallio on kaavoitettu asumis- ja virkistyskäyttöön.

Eestinkallion maastoa luonnehtii tuoreiden ja kuivahkojen kangasmetsien ja kallioalueiden vuorottelu. Eestinkalliolla on hyvin tyypillisiä jääkauden merkkejä kuten silokalliota. Lisäksi alueella on Litorinameren aikainen muinaisranta. Alueen kalliot ja kalliometsät ovat metsälain mukaisia arvokkaita luontotyyppikohteita, karukkokankaita puuntuotannollisesti vähätuottoisempia kallioita. Eestinkallion laella on geologista arvoa. Kohteet ovat paikallisesti arvokkaita. Virkistysarvoiltaan Eestinkallio on merkittävä. Se toimii ns. lähiluontona ympäröivien asuinalueiden asukkaille. 
400 metrin säteellä Eestinkallion virkistysalueesta asuu 3&nbsp;800 ihmistä. Ympäröivillä asuinalueilla asuu paljon lapsiperheitä. Aivan Eestinkallion välittömässä läheisyydessä on koulu, neljä päiväkotia, perhepäivähoitajien lapsiryhmiä, Espoonlahden seurakunnan Mäntykappeli, neuvola, hammashoitola ja terveysasema. 

## Jätevedenpuhdistamo
Eestinkallio oli esillä yhtenä mahdollisena sijaintipaikkana Espoon uudelle jätevedenpuhdistamolle. Jätevesien käsittelyn kehittämishankkeen lähtökohtana on ollut nykyisen Suomenojan puhdistamon tehostaminen ja laajentaminen tai kokonaan uuden puhdistamon rakentaminen.  Espoon kaupunginvaltuusto päätti 12.10.2009, että Suomenojan korvaava puhdistamo sijoitetaan Blominmäkeen Kehä III:n varrelle. 

## Katso myös
*Blominmäki
*Harmaakallio

## Lähteet
Mikon parhaat (vuoden 1996 albumi)

**Mikon parhaat** on suomalaislaulaja Mikko Alatalon kolmastoista, vuonna 1996 julkaistu kokoelma-albumi. Se on kolmas ja viimeisin Alatalon samalla nimellä julkaistuista kokoelmista.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Mikon parhaat

**Mikon parhaat** voi tarkoittaa laulaja Mikko Alatalon:

* Vuoden 1979 kokoelmalevyä, Mikon parhaat
* Vuoden 1988 kokoelmalevyä, Mikon parhaat
* Vuoden 1996 kokoelmalevyä, Mikon parhaat
Arthur Bergström

**Arthur Osvald Bergström**, joka käytti Saksassa nimeä Bergh (8. marraskuuta 1876 Helsingin pitäjä – 15. joulukuuta 1932) oli suomalainen Torpedoveneen päällikkö ja merikapteeni. Hänen vanhempansa olivat tilanomistaja Constantin Bergström ja Fredrika Elisabeth Eklund. Arthur Osvald Bergström kävi keskikoulun ja harjoitteli kotitilallaan maataloustöitä, mutta kiinnostui merenkulusta ja suoritti Helsingin merikoulussa aliperämiehentutkinnon vuonna 1900, perämiestutkinnon hän suoritti vuonna 1901 ja merikapteenitutkinnon vuonna 1905. 

Hän työskenteli usealla Höyrylaivaosakeyhtiön aluksella, kunnes sai kapteenin vakanssin S/S Castorin päällikkönä vuonna 1914. Ensimmäisen maailmansodan syttyessä hän oli Bremenin satamassa aluksensa kanssa ja joutui saksalaisten pidättämäksi, mutta hänet vapautettiin ja hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 27. syyskuuta 1915, josta hänet siirrettiin 11. toukokuuta 1916 pataljoonan täydennysjoukkoon, josta hänet komennettiin erikoistehtäviin Englantiin ja Ruotsiin. Hän palasi takaisin pataljoonan yhteyteen ennen sen Suomeen paluuta ja toimi kotimatkalla kipparoimansa laivan kapteenina (Castor). 

Hän toimi koko Suomen sisällissodan ajan Castorin kapteenina. Sisällissodan jälkeen hän astui Suomen armeijan laivaston palvelukseen 18. helmikuuta 1919 ja toimi aluksi torpedovene C 3:n ja myöhemmin torpedovene S1:n päällikkönä. Suomen armeijan laivastosta hän erosi 26. huhtikuuta 1919 palatakseen S/S Castorin päälliköksi, josta tehtävästä hän erosi vuonna 1930. Hänet on haudattu Helsinkiin. Kunniamerkit: Jääkärimerkki.

## Lähteet
* E.Jernström, *Jääkärit maailmansodassa*, Sotateos oy, Helsinki, 1933
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Weathered

**Weathered** yhdysvaltalaisen Creed-yhtyeen viimeinen studioalbumi, joka julkaistiin 20. marraskuuta 2001. Se myi Yhdysvalloissa kuusinkertaisesti platinaa.

Albumi on myös yhtyeen ainoa albumi, jossa kitaristi Mark Tremonti soittaa myös bassoa, syynä Brian Marshallin lähtö yhtyeestä pois.

## Kappaleet
*Kaikki kappaleet kirjoittaneet [[Scott Stapp]] ja Mark Tremonti.*
#  
#  
#  
#  
#  
#  
#  
#  
#  
#  
#  

## Lähteet
Vierellesi kaipaan / Odotetaan aikaa

**Vierellesi kaipaan / Odotetaan aikaa** on Katri Helenan ja Jari Sillanpään (MeStarat) toinen yhteinen single, joka julkaistiin kun kaksikko teki vuonna 2007 yhteisen joulushown. Singleä myytiin konserttipaikoilla, ja se saavuttikin singlen kultalevyyn oikeuttavan myyntimäärän.
Morsekartio

**Morsekartio** on moottorista tulevan akselin ja työkalu- tai kappaleenkiinnittimen välinen itsekeskittävä kiinnitys- ja lukitusstandardi, jota käytetään muun muassa pylväsporakoneissa, moottoreissa sekä sorveissa.

## Standardikartiot

## Lähteet
*Metalli- ja sähköalan taulukot. Pekkarinen - Salonen (1959)
*Tampereen ammattiopisto, taulukot
40 Suomihittiä

**40 Suomihittiä** on vuonna 2001 julkaistu kokoelma suomalaisten artistien levyttämiä hittejä vuosikymmenten varrelta. Samalla juhlistettiin Suomen äänilevyn sataa vuotta, joka tuli tuona vuonna täyteen.

## Kappalelista
### CD 1

### CD 2

## Lähteet
Antti Ahtinen

**Antti Juhani Ahtinen** (s. 2. heinäkuuta 1955 Kuusankoski) on suomalainen näyttelijä. Hän on esiintynyt muutamissa televisiosarjoissa, joista tunnetuin rooli lienee Yleisradion *[[Metsolat]]*-televisiosarjan hahmon Erkki Metsolan kaveri Eino Vanhanen. Vuonna 1999 Ahtinen esiintyi *[[Hovimäki]]*-sarjassa siltavoudin osassa. Vuosina 2007–2008 hän näytteli satunnaisesti *[[Salatut elämät]]* -televisiosarjassa koditonta miestä. 

## Lähteet

## Aiheesta muualla
*
Nukupuu

**Nukupuu** (*Hemignathus lucidus*) on sukupuuttoon kuollut varpuslintulaji, jota esiintyi endeemisenä Havaijin saaristossa Kauain ja Mauin saarilla.

Nukupuu oli kooltaan noin 14&nbsp;cm pitkä. Lajin pää ja vatsa olivat keltaiset ja selkäpuoli oliivinvihreä. Valkoista sillä oli siivissä ja pyrstössä. Lajin nokka oli pitkä ja voimakkaasti alaspäin kaareva. Kauainamakihin (*Chlorodrepanis stejnegeri*) nokka on vaaleampi ja pään ja selän värit ovat lähempänä toisiaan kuin nukupuulla. Papukaijapeippo (*Pseudonestor xanthophrys*) on väritykseltään samankaltainen, mutta nokka on huomattavasti tukevampi. Linnun laulu oli lyhyt viserrys ja kutsuääni ”ke-wit”. Ääntely oli samanlaista kuin akiapolaaulla (*Hemignathus wilsoni*).

Nukupuun elinaluetta olivat trooppiset metsät 1&nbsp;450–2&nbsp;000 metrin korkeudessa. Ravintonaan lintu käytti kovakuoriaisia ja hämähäkkejä.

Kansainvälinen luonnonsuojeluliitto luokitteli nukupuun hävinneeksi vuonna 2016. Sen epäilleen hävinneen kuitenkin jo 1900-luvun alussa. Metsien hävittäminen tuhosi suurimman osan sen asuinalueista. Lisäksi sen häviämistä jouduttivat saarille saapuneet vieraat lajit, kuten mustarotta ja malariaa kantava hyttyslaji.

## Lähteet

## Aiheesta muualla
*Naturalis (sisältää kolmiulotteisen valokuvan nukupuuyksilöstä
Uudenmaankatu

**Uudenmaankatu** viittaa johonkin seuraavista:

* Uudenmaankatu, katu Helsingissä 
* Uudenmaankatu, katu Hyvinkäällä
* Uudenmaankatu, katu Turussa.
Veteraanipäivä

**Veteraanipäivä** on sotaveteraanien muistamiseksi useissa maissa vietettävä juhlapäivä.

*Suomen kansallinen veteraanipäivä 27. huhtikuuta
*Yhdysvaltain veteraanipäivä (*Veterans Day*) 11. marraskuuta
*Ruotsin veteraanipäivä (*Veterandagen*) 29. toukokuuta
*Norjan veteraanipäivä (*Veterandagen*) 8. toukokuuta
Michael J. Pollard

**Michael J. Pollard** (30. toukokuuta 1939 Passaic, New Jersey – 20. marraskuuta 2019) oli yhdysvaltalainen näyttelijä. Pollard näytteli C.W. Mossia elokuvassa ''Bonnie ja Clyde'', josta hän sai Oscar-ehdokkuuden. Hän sai elokuvasta Bafta-palkinnon. Hän esiintyi myös Star Trekin ensimmäisessä televisiosarjassa.

## Lähteet

## Aiheesta muualla
*
Chesterfield (savukemerkki)

**Chesterfield** on Altria Groupin savukemerkki. Tuotetta myydään Suomessa itsekäärittäväksi sekä kovapintaisissa askeissa, joissa savukkeita on 20 kappaletta EU-lainsäädäntöjen mukaisesti. Aiemmin Chesterfieldiä myytiin myös 17 savukkeen askeina. Tupakan verotuksen kiristyessä tuotekoista on luovuttu ja jäljellä on perusaski ja iso aski. Askeista oli aikoinaan monia eri kokoja, 17, 19, 20, 24 ja 30. EU:n lakien myötä askien koko on vakiintunut.

Monia vuosia Chesterfield-savukkeita tuotti Liggett & Myers Tobacco Company. Vuonna 1999 Liggett myi L&M-, Lark-, ja Chesterfield -tuotemerkit Phillip Morris Companylle, joka tunnetaan nykyään nimellä Altria Group.

## Lähteet

## Aiheesta muualla
*Vanhoja Chesterfieldin mainoksia
Esa Niiva

**Esa Antero Niiva** on lappeenrantalainen muusikko, joka on soittanut saksofonia muun muassa yhtyeissä Sleepy Sleepers, Leningrad Cowboys ja Mamba. Musiikillisen uransa Niiva on aloittanut lappeenrantalaisen Rock’n’roll-yhtyeen Jam Rock Bandin riveissä 1980-luvun alussa. Soittouralle kuuluu myös Lappeenranta Big Bandin jäsenyys. Nykyisin Niiva toimii soittaja-aliupseerina ja äänenjohtajana Maasotakoulun Rakuunasoittokunnassa Lappeenrannassa.

Esa Niiva on soittanut mm. seuraavilla levyillä:
*Osmo’s Cosmos: *Omat, vieraat & käännetyt*, *Just For You*
* Peltsix ”Lihaa ja leikkeleitä”
*Tommi Lindell: *Natural Enemies*
*Seppo Valjakka: *Taking It Back*
*Niko Ahvonen: *Tuhannen tanssin tasavalta*
*Lappeenranta Big Band: *The Best of Lappeenranta Big Band*, *Puzzle*, *Samantha*, *For the Memory of Glenn Miller*
*Mamba: *Kaipuun Sanomat*

## Lähteet
Machine

__NOTOC__
**Machine** on Static-X:n toinen studioalbumi, joka julkaistiin 22. toukokuuta 2001. Se levytettiin Studio 508:ssa, Los Angelesissa, Kaliforniassa. Albumi nousi Yhdysvalloissa Billboard 200 -listan yhdennelletoista sijalle, ja se myi kultaa myytyään yli 600&nbsp;000 kappaletta.

## Kappaleet
#
#
#
#
#
#
#
#
#
#
#
#

## Kokoonpano
* Wayne Static – laulu, kitara
* Tony Campos – basso, taustalaulu
* Tripp Eisen – kitara
* Ken Jay – rummut

## Arvostelut
* AllMusic: 
* Rolling Stone: 

## Lähteet
Saharasbora

**Saharasbora** (*Pseudorasbora parva*) on töröjen heimoon kuuluva aasialainen kalalaji, jota esiintyy vieraslajina nykyisin myös Euroopassa.

Saharasbora on pieni kala, yleensä 2-8 cm:n pituinen, korkeintaan 11:n, ja sen pisin ilmoitettu elinaika on viisi vuotta.

## Haitallinen vieraslaji

Romanian Dâmbovițan piirikunnassa saharasbora laskettiin viljelylaitoksilta 1960-luvulla vapaaksi lampeen, josta sillä oli pääsy Tonavaan ja josta se levittäytyi halki Euroopan. Saharasboran kantama loinen aiheutti vaaran muille lajeille, kuten allikkosalakalle (*Leucaspius delineatus*). Saharasbora käy allikkosalakoiden kimppuun, joissa loisen aiheuttama tulehdus aiheuttaa lisääntymiskyvyttömyyttä ja menehtymisen.

## Lähteet
Swampsong

__NOTOC__
**Swampsong** on Kalmahin kolmas albumi. Se julkaistiin vuonna 2003.

## Kappaleet
# 
# 
# 
# 
# 
# 
# 
# 
# 

## Kokoonpano
* Pekka Kokko – laulu, kitara
* Antti Kokko – kitara
* Timo Lehtinen – basso
* Janne Kusmin – rummut
* Pasi Hiltula – kosketinsoitin

### Tuotanto
* Mikko Karmila – miksaaja
* Mika Jussila – masteroija
* Ahti Kortelainen – äänittäjä
* Juha V. – grafiikka

## Arvostelut
* Imperiumi.net: 

## Lähteet

## Aiheesta muualla
* 
*
Anja Samooja

**Anja Samooja** (oik. **Anja Inkeri Gersov**; 13. joulukuuta 1919 Turku – 9. maaliskuuta 1966 Turku) oli suomalainen runoilija ja kääntäjä. Hän julkaisi teoksia myös nimellä *Anja Samooja-Gersov*. Hän asui Tanskassa vuodesta 1949 lähtien; hänen puolisonsa oli Gunner Gersov. Samooja kirjoitti kolme runokokoelmaa ja suomensi muun muassa Hartvig Frischin kolmiosaisen *Euroopan kulttuurihistorian* sekä kaunokirjallisuutta tanskasta, ruotsista ja englannista.

## Teoksia
* *Luode ja vuoksi: Runoja.* Otava 1947
* *Sydänjuuret: Runoja.* Otava 1948
* *Uralin ja Atlantin väliltä*. WSOY 1964
* *Suomi–tanska–suomi-sanakirja*. Tekijät Anja Samooja-Gersov ja Gunner Gersov. WSOY 1964. (2. painos 1969, 3. painos 1976.)

## Lähteet
* Suomen kirjailijat -tietokanta 
* *Otavan Suuri Ensyklopedia 12*, s. 9227. Helsinki 1983. 
*
Maputon kansainvälinen lentoasema

**Maputon kansainvälinen lentoasema**  sijaitsee noin kolmen kilometrin päässä Mosambikin pääkaupungista Maputosta. Se on Mosambikin suurin lentoasema. Vuonna 2023 aseman kautta kulki 1,1 miljoonaa matkustajaa.

Lentoasemalla on kaksi päällystettyä kiitotietä, joista toinen on 3&nbsp;660 metriä pitkä ja toinen 1&nbsp;700 metriä pitkä.

## Lentoyhtiöt ja määränpäät
* Air Corridor (Beira, Nampula, Quelimane, Tete)
* Air Zimbabwe (Harare)
* Kenya Airways (Harare, Nairobi)
* Linhas Aéreas de Moçambique (Beira, Chimoio, Durban, Inhambane, Johannesburg, Nairobi, Nampula, Pemba, Quelimane, Tete, Vilanculos)
* Moçambique Expresso
* South African Airways (Kapkaupunki, Durban, Johannesburg)
* TAP Portugal (Lissabon, Johannesburg)
* Swazi Express Airways (Manzini)

## Lähteet

## Aiheesta muualla
M16

**M16** voi viitata seuraaviin asioihin:

*Messier 16 (M16), Kotkasumu
*M16, yhdysvaltalainen rynnäkkökivääri
*M-16, Sodomin albumi
*Stetinin M-16, venäläinen lentovene.

## Katso myös
*MI6, Yhdistyneen kuningaskunnan ulkomaan tiedustelupalvelu.
Nissan Maxima

**Nissan Maxima** on Nissan Motorsin henkilöautomalli. Maxima sai alkunsa vuonna 1976 Nissan Bluebirdin suurempana versiona ja vuonna 1980 sitä alettiin valmistaa kokonaan omana mallinaan. Malli tunnetaan joissakin maissa nimellä Nissan Cefiro tai Nissan Laurel.

## Sukupolvet

Tiedosto:1st-Nissan-Maxima.jpg|Ensimmäinen sukupolvi
Tiedosto:85-86 Nissan Maxima.jpg|Toinen sukupolvi
Tiedosto:89-90 Nissan Maxima.jpg|Kolmas sukupolvi
Tiedosto:1995-1996 Nissan Maxima -- 03-21-2012.JPG|Neljäs sukupolvi
Tiedosto:00-01 Nissan Maxima 4.jpg|Viides sukupolvi
Tiedosto:2004-2006 Nissan Maxima 3.5SE.jpg|Kuudes sukupolvi
Tiedosto:2010 Nissan Maxima SV Sport -- 05-01-2010.jpg|Seitsemäs sukupolvi
Tiedosto:Nissan Maxima P4220658.jpg|Kahdeksas sukupolvi



## Aiheesta muualla

*Nissan Maximan virallinen sivusto
Aitolos

**Aitolos** () viittaa kreikkalaisessa mytologiassa useaan eri mieshahmoon:

## Aitolos, Endymionin poika
Aitolos oli Endymionin, Eliin kuninkaan, ja joko nymfi Neisin tai Ifianassan poika. Pausanias nimeää äidiksi myös Asterodian, Khromian tai Hyperippen.

Endymion haastoi Aitoloksen ja tämän kaksi veljeä, Paieonin ja Epeioksen juoksukilpaan keskenään Olympiassa valitakseen näistä seuraajansa Eliin hallitsijana. Kilpailun voitti Epeios, joka seurasi isäänsä kuninkaana.

Aitolos ajoi Azanin kunniaksi järjestetyissä hautajaiskisoissa vahingossa vaunuilla Apiin yli niin, että tämä kuoli, jolloin Apiin pojat ajoivat Aitoloksen maanpakoon. Hän matkasi kureettien maille ja tappoi siellä isäntänsä Doroksen, Laodokoksen ja Polypoiteen. Maan hän nimesi itsensä mukaan Aitoliaksi. Täällä Aitolos nai Pronoen ja sai tämän kanssa kaksi poikaa, Pleuronin ja Kalydonin.

## Aitolos, Palaimonin isä
Aitolos mainitaan mahdollisesti Palaimonin, yhden argonauteista, isänä.

## Aitolos, Oksyloksen poika
Aitolos oli Oksyloksen ja Pierian poika, joka kuoli jo nuorella iällä. Hänet haudattiin Aitoliassa Olympiaan vievälle portille, koska oraakkeli oli kieltänyt hautaamasta ruumista kaupungin sisä- tai ulkopuolelle.

## Lähteet
Heimo Pihlajamaa

**Heimo Tuomo Elias Pihlajamaa** (s. 10. helmikuuta 1936 Veteli) on suomalainen kirjailija ja kääntäjä, joka on asunut 1960-luvun puolestavälistä asti Alankomaissa.

Pihlajamaa on suomentanut muun muassa Jack Londonin, John Updiken ja Daniel Sheldonin teoksia.

2000-luvulla Pihlajamaa on julkaissut omakustanteena kahdeksan kirjaa, joissa kotikunta Veteli on vahvasti mukana.

## Teoksia
*  *Yksin tein*.  Tammi 1966
*  *Kafuri*.  Otava 1968
*  *Talven ohjelma*.  Otava 1969
*  *Toukokuu*.  Otava 1970
*  *Elämää Länsi-Venäjällä*, romaani.  Otava 1971
*  *Mimosa*.  Otava 1976
*  *Aurinkokaste*.  Otava 1988
*  *Primula*.  Otava 1991
*  *Onni on vaarallista : hollanninkielisen nykyrunon antologia*, suomentanut ja toimittanut Heimo Pihlajamaa.  Nihil interit, Helsinki 2002

## Palkinnot
* Valtion kirjallisuuspalkinto 1969

## Lähteet
* 

## Viitteet
Sinikka Kallio

**Sinikka Kallio** (oik. **Sinikka Sisko Nevanlinna**, vuoteen 1958 *Kallio-Visapää*, o.s. *Kallio*, 2. helmikuuta 1917 Rauma – 19. maaliskuuta 2002 Helsinki) oli suomalainen kirjailija ja kääntäjä. Hän käytti vuodesta 1958 kirjailijanimenään Sinikka Kalliota.

## Henkilöhistoria
Kallio pääsi ylioppilaaksi vuonna 1935 Lappeenrannan yhteiskoulusta ja valmistui filosofian maisteriksi Helsingin yliopistosta. Hänen ensimmäinen puolisonsa oli kouluneuvos Niilo Visapää (1904–1979) ja toinen vuodesta 1958 professori Rolf Nevanlinna (1895–1980).

## Kirjallinen tuotanto
Kallion oma kirjallinen tuotanto ajoittuu pääasiassa 1940- ja 1950-luvuille. Esikoisteos, ylioppilasromaani *Vahasydän*, ilmestyi 1946, samoin esikoisrunokokoelma *Siivet*.

Kallio on suomentanut muun muassa Thomas Mannin, Rainer Maria Rilken, T. S. Eliotin, José Ortega y Gassetin, Dag Hammarskjöldin ja Georges Simenonin teoksia.

### Teokset
* *Vahasydän*, romaani. Otava 1946
* *Siivet*, runoja. Otava 1946
* *Kolme vuorokautta*, romaani. Otava 1948
* *Neljästi minä palaan: metamorfooseja*. Otava 1948
* *Kaislakerttu: kertomus*. Otava 1950
* *Sils-Maria*, runoja. Otava 1950
* *Santiagon simpukka: matkaesseitä ja kuvasarjoja Espanjasta*. Otava 1952
* *Kuvista ja kuvaamisesta: esseitä taiteen ja kirjallisuuden ilmiöistä*. Otava 1955
* *Puita: neljä harjotelmaa*, novelleja. Otava 1966 (nimellä Sinikka Kallio)

### Palkinnot
* ''Parnasson'' esseepalkinto 1955
* Valtion kääntäjäpalkinto 1975, 1985
* Mikael Agricola -palkinto 1980
* Kordelinin säätiön suomentajan palkinto 1984
* Suomen kääntäjien ja tulkkien liiton kunniajäsen 1997

## Lähteet
* Suomen kirjailijat -tietokanta 
* Eteläkarjalaisia kirjailijoita: Sinikka Nevanlinna

### Viitteet
Dan Penn

**Wallace Daniel ”Dan” Pennington** (s. 16. marraskuuta 1941) on yhdysvaltalainen laulaja, lauluntekijä ja tuottaja.  Hänen käsialaansa ovat monet 1960-luvun soulmusiikin hitit, kuten ”Dark End of the Street” James Carrille ja ”Do Right Woman, Do Right Man” Aretha Franklinille.

Dan Penn syntyi Vernonissa, Alabamassa, mutta muutti teini-iässä 1960-luvun alussa Muscle Shoalsin alueelle. Tuolloin hän aloitti Fame Studion lauluntekijänä. Siellä syntyi Pennin ensimmäinen hitti ”Is a Bluebird Blue” Conway Twittylle. Lauluja syntyi yhdessä kosketinsoittaja Spooner Oldhamin kanssa. 

Vuonna 1966 Penn muutti Memphisiin, missä hänen työpaikkanaan toimi American Recording studio. Hänen työparikseen tuli tuottaja, lauluntekijä Lincoln ”Chips” Moman. Elvis Presleyn ”Suspicious Minds” ja Dusty Springfieldin ”Son of a Preacher Man” nostivat studion ja sen työntekijät musiikkialalla halutuiksi yhteistyökumppaneiksi. Vuosina 1967–1972 studio tuotti 122 listanoteerattua laulua, joiden joukossa olivat muun muassa Neil Diamondin ”Sweet Caroline”, Box Topsin ”The Letter” ja Bobby Womackin ”Fly Me To The Moon”.

Vuodesta 1975 lähtien Dan Penn on asunut Nashvillessä, Tennesseessä. Hän kirjoittaa vaimonsa Linda Pennin kanssa lauluja, kalastaa ja viettää eläkepäiviä, tehden silloin tällöin muusikon töitä.

Dan Penn kirjoitti yhdessä Carson Whitsettin ja Hoy Lindseyn kanssa Solomon Burken Grammy-palkitun albumin *Don't Give Up On Me* (2002) nimikappaleen.

## Diskografia
**Nobody's Fool* (Bell, 1973)
**Do Right Man* (Sire, 1994)
**Moments From This Theatre* - live (Proper, 1999) Spooner Oldhamin kanssa
**Blue Nite Lounge* (Dandy, 1999)
**Junkyard Junky* (Dandy, 2007)

## Lähteet

*
Koukkusormi

**Koukkusormi** (*Bowfinger*) on Frank Ozin ohjaama ja Steve Martinin käsikirjoittama komediaelokuva vuodelta 1999. Martin oli myös pääosassa elokuvassa Eddie Murphyn kanssa.
Elokuva kritisoi muun muassa Hollywoodia, elokuva-alaa ja julkisuuden henkilöitä.

## Juoni
Elokuva kertoo epäonnisesta elokuvaohjaajasta Bobby Bowfingerista, joka on 10 vuoden iästä asti säästänyt rahaa voidakseen tehdä vihdoinkin elokuvan. Elokuvan teko kuitenkin näyttää epätodennäköiseltä, sillä mikään suuri yhtiö ei suostu maksamaan Bowfingerin projektia. 
Jos elokuvassa olisi suuri tähti, niin elokuvayhtiöt suostuisivat rahoittamaan elokuvan. Bowfingerin mielestä oikea mies elokuvaan on toimintatähti Kit Ramsey. Bowfinger ehdottaa roolia Ramseylle, mutta tämä kieltäytyy roolista. Bowfinger pettyy, mutta haluaa Ramseytä edelleen elokuvaansa. Kuvausryhmälleen Bowfinger kertoo Ramseyn suostuneen rooliin ja alkavat kuvata elokuvaa, Ramseyn tietämättä. He kuvaavat Bowfingerin johdolla Ramseytä salaa ja lopulta projektiin liittyy myös Ramseyn veli Jiff, jonka avulla Bowfinger aikoo kuvata elokuvan loppuun.

## Näyttelijät
Loonatics Unleashed

**Loonatics Unleashed** on yhdysvaltalainen piirrossarja, jonka tuotti Warner Bros. Animation. Sarjasta tehtiin yhteensä 26 jaksoa, jotka esitettiin alun perin Yhdysvalloissa vuosien 2005–2007 aikana. Loonatics Unleashed on otettu vaikutteita Looney Tunes -hahmoista ja sarja on tyyliltään toimintakomedia, jossa on sekoitusta vanhoista Looney Tunes lyhytanimaatioiden komiikasta ja modernin animaation toiminnasta.

## Juoni
Sarjan ensimmäiset viisi jaksoa sijoittuu vuoteen 2772, jolloin meteoriitti iskee kuvitteelliseen Acmetropolisiin. Se ei kuitenkaan tuhoa mitään vaan iskun seurauksena ääniaalto antaa kuudelle henkilölle yliluonnollisia voimia. Salaperäinen ja voimakas nainen Zadavia kutsuu nämä kuusi meteoriitin vaikutuksen alaiseksi joutunutta henkilöä ja muodostaa heistä supersankari ryhmän. Zadaviasta tulee heidän valvoja, joka lähettää kuusikon pelastamaan Acmetropolisin ja sen asukkaat vaaran uhatessa. Ryhmä saa nimekseen Loonatics ja he asustavat 125:n kerroksen tornissa. Kaikki kuusi sankaria Ace Bunny, Lexi Bunny, Danger Duck, Rev Runner, Tech E. Coyote ja Slam Tasmanian ovat kuuluisien Looney Tunes -hahmojen jälkeläisiä.

## Jaksoluettelo

## Ääninäyttelijät

## Aiheesta muualla
* TV.com 
* Voice Chasers 
* Teletoon
Tässä tällä hetkellä

__NOTOC__
**Tässä tällä hetkellä** on Katri Helenan albumi, joka julkaistiin 13. syyskuuta 2004. Levyn tunnetuin kappale lienee ”Viimeinen kuulutus”, joka soi tiuhaan radiokanavilla. Samoin huomiota sai ”Tulisuudelma”-tangon uudelleensovitus, jonka Katri Helena duetoi Jari Sillanpään kanssa.

Albumi nousi Suomen virallisen listan sijalle 13.

## Kappaleet
#
#
#
#
#
#
# 
#
#
#
#

## Lähteet
Hollannin Grand Prix 1978

**Hollannin Grand Prix 1978** oli Formula 1 -sarjan osakilpailu, joka ajettiin 27. elokuuta 1978 Circuit Park Zandvoortin radalla. Kilpailun voitti Mario Andretti.

## Tulokset

## Lähteet
* Hollannin GP 1978 &ndash; F1-ruutu
Solomon Burke

**Solomon Burke** (21. maaliskuuta 1940 Philadelphia, Pennsylvania, Yhdysvallat – 10. lokakuuta 2010 Haarlemmermeer, Alankomaat) oli yhdysvaltalainen laulaja.  

Burke toimi lapsesta asti saarnaajana perheensä kirkossa Philadelphiassa. Aikuisena hän ryhtyi radion gospel-ohjelman juontajaksi. 1960-luvulla Burke solmi levytyssopimuksen Atlantic Recordsin kanssa ja siirtyi maallisen musiikin pariin. Hänen ensimmäinen menestyslaulunsa oli versio country-laulusta ”Just Out of Reach of My Open Arms”. 

Burken muita tunnettuja kappaleita 1960-luvulta ovat ”Cry to Me” ja ”Everybody Needs Somebody to Love”. Nimellä *[[Rocking Robin]]* esiintynyt radio-DJ nimesi hänet 1960-luvun menestysvuosina ”rockin & soulin kuninkaaksi”, ja arvonimi säilyi hänellä loppuun saakka. Burke oli myös country-musiikin edelläkävijöitä. 

Burke valittiin Rock and Roll Hall of Fameen vuonna 2001. Hän teki paluun parrasvaloihin Grammy-palkitulla albumillaan *Don't Give Up On Me* (2002), jolle lauluja ovat tehneet monet huippumuusikot, kuten Bob Dylan, Dan Penn, Brian Wilson, Van Morrison, Elvis Costello ja Tom Waits. Vuonna 2006 Burke palasi country-juurilleen albumillaan *Nashville*, jolla vierailijoina ja lauluntekijöinä toimivat muiden muassa Emmylou Harris ja Dolly Parton. 

Burke kuoli äkillisesti Schipholin lentokentällä Amsterdamissa. Häneltä jäi 21 lasta ja 88 lapsenlasta. Ennen kuolemaansa hän toimi oman kirkkokuntansa The House of God for All Peoplen piispana Los Angelesissa ja esiintyvänä laulajana konsertoiden ympäri maailmaa.

## Levy-yhtiöt
* Apollo Records
* Triumph Records
* Singular Records
* Atlantic Records
* Bell Records
* MGM Records
* ABC Dunhill Records
* Chess Records
* Amherst Records
* Infinity Records
* Savoy Records
* Rounder Records
* Black Top Records
* Point Blank Records
* GTR Records
* Fat Possum Records
* ANTI-
* Shout! Factory
* E1 Music

## Diskografia
* *Solomon Burke* (1962, Kenwood)
* *Rock 'n' Soul* (1962, Atlantic)
* *The Rest of Solomon Burke* (1965, Atlantic)
* *I Wish I Knew* (1968, Atlantic)
* *King Solomon* (1968, Sequel)
* *Proud Mary* (1969)
* *King Heavy* (1972)
* *Electronic Magnetism* (1972)
* *I Have a Dream* (1974)
* *Music to Make Love By* (1975)
* *[[Back to My Roots]]* (1976)
* *Sidewalks, Fences & Walls* (1979)
* *Lord We Need a Miracle* (1979)
* *Get up and Do Something* (1979)
* *King of Rock 'n' Soul* (1981)
* *Take Me, Shake Me [live]* (1983)
* *Soul Alive!* (1984)
* *A Change Is Gonna Come* (1986)
* *Love Trap* (1987)
* *Into My Life You Came* (1990)
* *This Is His* (1990)
* *Homeland* (1990)
* *Soul of the Blues* (1993)
* *Live at House of Blues* (1994)
* *Definition of Soul* (1997)
* *We Need a Miracle' (1998)
* *Not by Water But Fire This Time* (1999)
* *Soulman* (2002)
* *Don't Give Up On Me* (2002)
* *The Incredible Solomon Burke at His Best* (2002)
* *The Apollo Album* (2003)
* *Make Do With What You Got* (2005)
* *Nashville* (2006)
* *Like a fire'' (2008)

## Lähteet

*  

### Viitteet

## Aiheesta muualla
* Solomon Burke Web (arkistoitu laaja sivusto, josta ainakin elämäkertosivu toimii)